**Nes JFF**

**Møtereferat 03.06.25**

**Tid og sted**

Styremøtet ble avholdt på Røde Kors-huset, klokka 18.00. Møteleder: Thorbjørn.

**Til stede**

Terje Løken, Bjørnar Skår, Roger Sauthon, Lillian Holden, Thorbjørn Erntzen, Kåre Peder Rasmushaugen, John Håkonsrud, Ole Kristian Espeset, Tommy Haugen.

Ikke til stede: Knut Halvor Jorde, Janne Noreng, Sverre Hamre.

Møtet ble satt klokka 18.00.

**Godkjenning av innkalling og saksliste**

Ingen kommentarer til innkallingen. Sakslisten er som følger:

* Endring i haglegruppa
* Oppfølging og gjennomgang Facebook og grupper
* Fastsetting av frister for høsten
* Jaktkort, status og frister
* Dugnadsinnsats, ansvar

**Sak 20/25: Endring i haglegruppa**

Sverre Hamre har bedt om fritak fra ledervervet resten av 2025. Ole Kristian Espeset rykker opp på lederplass.

**Sak 21/25: Oppfølging av nettside og Facebook-side med undergrupper**

På Facebook, skal alle undergrupper hektes på hovedsida vår; Nes Jakt og Fiskeforening. Det skal ikke være enkeltstående sider for de enkelte gruppene våre. Vi har ikke helt funnet ut av hvordan vi gjør dette reint teknisk – men prøver å få det på plass til neste møte. Sekretær tar ansvar for dette.

Arbeidet med eventuell ny nettside er under arbeid, ansvar ligger til sekretær.

**Sak 22/25: Fastsetting av frister for høsten**

Vi prøver nok en gang å sette frister som gir kasserer og sekretær greit med tid før årsslutt og årsmøte.

Frist for telling er satt til 1. desember. Rapporter på tildelte midler settes også til 1. desember.

**Sak 23/25: Jaktkort, status og frister**

Utgiftertil leie av terreng øker noe, derfor ble det diskutert om jaktkortprisene bør øke. Styret lander på at det foreløpig ikke er nødvendig.

Det har kommet en del jaktkort, men ventes at det kommer en del flere nå opp mot fristen.

**24/25: Dugnadsinnsats, ansvar**

Det ble ytret ønske fra Bjørnar om at det settes opp konkret arbeidsoppgaver til dugnad. Ellers har alle som hittil har bedt om å delta på dugnad, fått oppdrag.

**Status regnskap**

Kasserer gikk gjennom regnskap hittil i år. Nytt av året er at vi også ser gjennom føreløpig regnskap for hver enkelt gruppe, kasserer viste også dette i møtet. Totalregnskapet hittil i år er i pluss.

Det er en utfordring mtp budsjettet: Det er ulikt regnskapsoppsettet. Det er heller ikke veldig spesifisert. Vi styrer selvsagt etter budsjettet, men oppsettet må justeres fram mot neste årsmøte.

Gjentar følgende: Alt som skal faktureres, bilag og innbetalinger sendes nesjakt@bilag.com.

**Eventuelt:**

*Sak 1:* Vi trenger instruktør på rifle, under skytekveld for kvinner 10. juni. Thorbjørn/Bjørnar tar ansvar for dette.

*Sak 2:* Under skogdagen for 9. klasse ble det brukt 14 serier til en verdi av 140 kroner per serie. Spørsmålet fra haglegruppa er hvilket budsjett dette skal belastes. Styret lander på at det belastes ungdomsgruppa.

*Sak 3:* Vi trenger å få gjennomført en medlemsundersøkelse, etter innspill fra Bjørnar. Dette tar vi opp som sak på første styremøte til høsten, og finner ut av gjennomføring og innhold.

**Runden:**

*Fiskegruppa:* Har kjøpt inn litt fiskeutstyr. Gjennomførte ellers fiskedag i samarbeid med Barnas Turlag nylig. Det kom litt folk, men mange konkurrerende arrangement skapte utfordringer.

Møtet ble hevet klokka 19.30 av møteleder Thorbjørn.

Referent: Lillian Holden